Obert el termini del vot per correu per a les Eleccions Generals del 23 de juliol
2025-07-24

Des del 30 de maig, els ciutadans i ciutadanes que no puguen exercir presencialment el seu dret a vot en les Eleccions Generals del pròxim diumenge 23 de juliol, poden sol·licitar el seu vot per correu, després que la convocatòria dels comicis s’haja publicat en el Butlletí Oficial de l’Estat (BOE).

Els electors que decidisquen votar per correu poden sol·licitar, fins al dia 13 de juliol, el Certificat de la seua inscripció en el Cens Electoral corresponent. L’obtenció d’aquest certificat és requisit imprescindible per a poder emetre el vot per correu i pot sol·licitar-se, per via telemàtica a través de la pàgina web de Correus o, presencialment, en qualsevol oficina de Correus d’Espanya.

Si s’opta per la sol·licitud presencial, aquesta pot realitzar-se en totes les oficines de Correus d’Espanya. Aquesta petició ha de ser realitzada personalment per cada elector o electora, excepte en cas de malaltia o discapacitat, acreditada mitjançant certificació mèdica oficial. En aquest cas, la sol·licitud podrà ser presentada, en nom de l’elector, per una altra persona autoritzada notarialment o consularment. En el moment de formular la sol·licitud, les persones interessades han d’acreditar la seua personalitat, presentant el DNI, el Passaport o el permís de conduir originals.

Correus entregarà les sol·licituds rebudes en les Delegacions Provincials de l’Oficina del Cens Electoral, els qui al seu torn remetran als sol·licitants la documentació necessària perquè puguen exercir el vot per correu. El termini de depòsit del vot per correu finalitzarà el 19 de juliol de 2023 i es podrà depositar en els horaris habituals d’obertura de les oficines postals.